Palle Jeppesen
Palle Jeppesen (født 1941, Vordingborg) er en dansk elektroingeniør og professor emeritus i optisk kommunikation på Danmarks Tekniske Universitet. Han har siddet i en lang række bestyrelser, råd og komitéer inden for forskning og optik, og han har modtaget flere priser for sin forskning.

Uddannelse og karriere 
Jeppesen blev uddannet i elektrofysik på Danmarks Tekniske Universitet i 1967, og han tog derefter en licentiatgrad i mikrobølger fra samme sted i 1970 Elektromagnetisk Institut (EMI) på DTU. Under denne uddannelse var han ansat som forskningsassistent på Cornell University Ithaca, New York i 1969 og projektingeniør hos Cayuga Associates, ligeledes i Ithaca. Begge steder forskede han i GaAs Gunn-effekter ved mikrobølgeoscillatorer.

Han blev ansat som forsker på EMI i 1970, og blev forfremmet til lektor i 1972, hvilket han var frem til 1984. I 1974 ændrede han forskningsfelt fra mikrobølgeelektronik til optisk kommunikation, og i 1978 blev han dr.techn. Fra 1984 til 1989 var han forskingsprofessor, som en af de første ti af slagsen i landet. Han havde titlen professor fra 1984-2012. Han var leder for forskingsgrupen Optogroup fra 1974-1988, og herefter leder for Center for Bredbånds Telekommunikation fra 1988-1998. Han fungerede også som deltids leder af forskingsafdelingen hos NKT A/S i 1982-1984. Han var leder for Systemkompetenceområdet på forskingscenteret COM på DTU. Fra 2008 og fremefter har han været EU-projektrådgiver på DTU Fotonik. I 2012 blev han professor emeritus.

Han koordinerede DTU's deltagelse i EUprojektet EU ACTS project METON (METropolitan Optical Network) fra 1995-1998, og bidrog til de fire EU IST projekter METEOR (MEtropolitan TErabit Optical Ring), STOLAS (Switching Technologies for Optically Labeled Signals), TOPRATE (Terabit/s Optical Transmission Systems based on Ultra-High Channel Bitrate) og LASAGNE (All-optical Label Swapping Employing Optical Logic Gates in Network Nodes).

Han har været formand for Forsvarets Forskningsudvalg, medlem af NATO's forskings- og teknologiråd, og NATO's videnskabskomité. Han har også siddet som medlem af Danmarks Forsknings- og Innovationspolitiske Råd og bestyrelserne i erma, Kryolitselskabet Øresund, Telecom Danmark og DELTA (Danish Electronics, Light & Acoustics. Han har siddet i komitéen for det tekniske program i de amerikanske konferencer Optical Fiber Communication Conference (OFC) og Conference on Lasers and Electro-Optics (CLEO) samt for European Conference on Optical Communication (ECOC). Han var konferencer formand for ECOC i 1981 og igen i 2002.

I perioden 2003-2012 var han i bestyrelsen for Alex. Foss' Guldmedalje, G.A. Hagemanns Guldmedalje og Julius Thomsens Guldmedalje. Han sad også i det svenske forskningsråd (Vetenskapsrådet) og DTU's forskingsrådskomité i 2005-2008.

Han har skrevet over 100 videnskabelige artikler.

Hæder 
 1974: P. Gorm Petersens Mindelegat
 1978: Essoprisen
 1987: Reinholdt W. Jorck og Hustrus Fond
 1988: Villum Kann Rasmussens Årslegat
 2005: Alex. Foss' Guldmedalje
 2009: Ridder af Dannebrog

Referencer 

Alumni fra Danmarks Tekniske Universitet
Professorer fra Danmarks Tekniske Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Personer fra Vordingborg
Riddere af Dannebrog